Šahovska olimpijada
Šahovska olimpijada je najznačajnije i najmasovnije ekipno šahovsko takmičenje u organizaciji FIDE. Prva šahovska olimpijada po nazivom Turnir nacija (engleski: Tournament of Nations) održana je u Londonu 1927. godine. Ritam takmičenja je u početku bio različit, ali se od 1950. godine ustalio na dvije godine. Isprva je turnir bio samo za muške ekipe, a od 1957. godine organiziraju se i olimpijade u ženskoj konkurenciji. Osim ovog takmičenja, organiziraju se juniorske šahovske olimpijade, Šahovske olimpijade slijepih i Olimpijade dopisnog šaha. Aktuelni pobjednici nakon Šahovske olimpijade 2016. su Sjedinjene Američke Države u muškoj konkurenciji i Kina u ženskoj.